След построяването крайцерът е изпратен в Австралия и става флагман на Австралийския флот. Взема участие в операциите против германската Източно-Азиатска крайцерска ескадра на адмирал Шпее, отплавайки от Австралия към нос Хорн. След Фолкландското сражение „Австралия“ участва в търсенето и прехващането на германските въоръжени търговски съдове, заобикаляйки нос Хорн. След това, през януари 1915 г., се насочва за ремонт в Англия, в Плимът.